KOMMISSIONENS FORORDNING (EF) Nr. 1498/2005
af 15. september 2005
om ændring af forordning (EF) nr. 1262/2001 om gennemførelsesbestemmelser til Rådets forordning (EF) nr. 1260/2001 vedrørende interventionsorganernes opkøb og salg af sukker
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker (1), særlig artikel 9, stk. 3, og
ud fra følgende betragtninger:
(1)
Interventionsorganet kan i henhold til artikel 18, stk. 2, i Kommissionens forordning (EF) nr. 1262/2001 (2) kræve, at det opkøbte sukker leveres i jutesække med en indersæk af polyethylen.
(2)
Der er i de seneste par år udviklet nye emballageformer for fødevarer. Når interventionsorganet kræver visse af de nye emballageformer, bør disse emballager være i overensstemmelse med Europa-Parlamentets og Rådets forordning (EF) nr. 1935/2004 af 27. oktober 2004 om materialer og genstande bestemt til kontakt med fødevarer og om ophævelse af direktiv 80/590/EØF og 89/109/EØF (3).
(3)
Forordning (EF) nr. 1262/2001 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
Artikel 18, stk. 2, andet afsnit, i forordning (EF) nr. 1262/2001 affattes således:
»Når interventionsorganet kræver eller accepterer, at sukkeret leveres i andre emballageformer end de i første afsnit nævnte, skal disse emballager opfylde kravene i Europa-Parlamentets og Rådets forordning (EF) nr. 1935/2004 (4). Interventionsorganet kan kræve en særlig kvalitet for emballagen.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. september 2005.